Lav et referat af nedenstående tekst:

Tekst:
Ethel Akum og Noah Nielsen fra Børnehuset Viadukten i Nørresundby er ikke i tvivl, om hvem der er hurtigst på en cykel. - Jeg kan cykle endnu hurtigere end Ethel, påstår Noah Nielsen, og svaret fra hans børnehavekammerat kommer prompte. - Nej, jeg kan cykle endnu hurtigere, siger Ethel Akum. Begge børnehavebørn har sammen med resten af Børnehuset Viadukten fået genbrugscykler fra Aalborg Kommunes genbrugsbutik og værksted - GPS’en i Nørresundby. Til store glæde for alle de legeglade unger. - Vi kan styrke børnene, og vi kan hjælpe dem til at få selvværd og sammenhold ved cykling. De hepper på hinanden, og synes det er dejligt, forklarer pædagog i Viadukten Pia Sørensen. Se det livlige indslag fra børnehaven her: Et projekt, der giver mening De genbrugte cykler startede med at komme til børnehaverne i Aalborg Kommune for et halvt år siden. Projektet er styret af Aalborg Kommunes "Børneliv i sund balance". - Det styrker selvfølgelig børns motorik og det her med, at de finder ud af at mestre det selv. Det giver noget selvtillid for børnene og troen på, at man kan selv, forklarer projektleder i Børneliv i sund balance Kristina Thitgaard. De brugte cykler bliver indleveret på kommunens genbrugspladser. Herfra kommer de videre til GPS'en Genbrug, der er en kommunal butik, der blandt andet beskæftiger unge mennesker i et såkaldte ressourceforløb. - Jeg synes da kun, det er dejligt, at man kan genbruge de her fine cykler her. Det er i hvert fald godt, de kan gøre noget nytte, siger cykelmekaniker hos GPS'en Genbrug Mark Engsig. Han er en af dem, der flere gange om ugen sørger for at få smurt kæder, lappet dæk og repareret bremser, så børnecyklerne igen kan blive køreklar. GPS'en Genbrug sælger cyklerne til børnehaverne for 10 kroner stykket, fordi de får så mange cykler ind, at de slet ikke kan sælge dem alle. - Vi får så mange børnecykler ind, at vi har svært ved at sælge dem af en eller anden mærkelig grund.  Alternativet for os, hvis ikke vi giver dem væk, det er, at vi skrotter dem. Så alle vinder ved det her. Børnehaverne vinder, og vi undgår at smide dem væk, fortæller Torben Mark, der er værkstedsassistent ved GPS'en Genbrug. De har til huse på den kommunale genbrugsplads på Sundsholmen i Nørresundby. Tilbage i børnehuset er pædagogerne lykkelige for de mange cykler. På kort tid har mange af børnene nemlig lært at cykle. - Jeg kan se, hvor mange børn, der har lært det og øvet sig i det og er blevet dygtige til at cykle. De vil gerne og øver sig rigtig meget i det, slutter pædagog Pia Sørensen. Og hvem er så hurtigst på en cykel af Ethel Akum og Noah Nielsen? Det prøver de at finde ud af igen i morgen.

Referat:
Børnehavebørn ræser rundt på genbrugscykler fra genbrugsbutikken og værkstedet - GPS’en i Nørresundby.